《借居毗陵东门四首 其四》
宋代·程俱

借居临官道，堂阴俯长河。前车接来轸，从棹纷相摩。

我独居其间，超然啸而歌。颇从故人语，安用高轩过。

旁有五亩园，不知主谁何。时能曳屐往，岂异吾山阿。

作者简介：程俱（1078—1144）北宋官员、诗人。字致道，号北山，衢州开化（今属浙江）人。以外祖邓润甫恩荫入仕。宣和三年赐上舍出身。历官吴江主簿、太常少卿、秀州知府、中书舍人侍讲、提举江州太平观、徽猷阁待制。诗多五言古诗，风格清劲古淡，有《北山小集》。